གཞན་ཡང་རྒྱའི་ཐང་ཡིག་སོགས་སུ་གྱིམ་ཤིང་ཀོང་ཇོས་རྒྱ་བོད་བར་འདུམ་བྱས་པ་ལ་སོགས་པའི་ལོ་རྒྱུས་ཀྱི་དོན་ཆེན་མང་པོ་ཞིག་འཁོད་ཡོད་ཀྱང་ཀོང་ཇོ་ལ་བཙན་པོ་བལྟམས་པའི་ལོ་རྒྱུས་ཟུར་ཙམ་ཡང་འཁོད་མེད་པ་རེད།གལ་ཏེསྦ་བཞེདལས་བྱུང་བའི་གཏམ་རྒྱུད་དེ་ལྟ་བུ་ལོ་རྒྱུས་ཀྱི་དངོས་དོན་ཞིག་ཡིན་ཚེ་རྒྱའི་ལོ་རྒྱུས་འབྲི་བ་པོ་ཚོས་རང་ཉིད་ལ་ཡང་ངོ་མཚར་ཆེ་བའི་ལོ་རྒྱུས་ཀྱི་དངོས་དོན་དེ་རྒྱའི་ཐང་ཡིག་སོགས་སུ་མི་འགོད་ན་ལོ་རྒྱུས་གཞན་མང་པོ་ཞིག་འགོད་རིན་མེད་པ་ལྟ་བུར་གྱུར་ཏོ།།